VYSVETLENIA Č. 2

Zadávanie nadlimitnej zákazky s elektronickou aukciou

postupom jednoobálkovej reverznej verejnej súťaže podľa § 66 ods. 7 a § 49 ods. 1 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Servisná podpora a prispôsobenie softvérovej aplikácie subsystému Ekonomický informačný systém Komplexného informačného systému VšZP na báze SAP ERP**

V zmysle § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov poskytujeme nasledujúce vysvetlenia:

1. **Otázka:**

V texte súťažných podkladov časť A.2 Podmienky účasti uchádzačov je aj bod 5.1 až 5.3 týkajúci sa preukázania partnerstva formou certifikátu PCOE.

Dovoľujeme si vás týmto požiadať o vypustenie podmienky preukázania partnerstva s firmou SAP formou certifikátu PCOE.

Odôvodnenie :

Partnerský certifikát PCOE sa týka predovšetkým práva partnera na poskytovanie údržby licencií softwaru SAP. Predmet tejto súťaže je však definovaný ako:

„Servisná podpora a prispôsobenie softvérovej aplikácie subsystému Ekonomický informačný systém Komplexného informačného systému VšZP na báze SAP ERP.“

Je zjavné, že predmet tejto súťaže neobsahuje dodávku a údržbu licencií SAP. Čiže partnerstvo PCOE nie je nutné k plneniu predmetu tejto súťaže, a preto je nadbytočné. Trvanie na takejto požiadavke zabraňuje účasti firiem so zameraním na poskytovanie služieb v zmysle predmetu tejto súťaže, a tým aj výrazne obmedzuje hospodársku súťaž. Svoje tvrdenie opierame aj o priložené prehlásenie spoločnosti SAP, ktoré sme si vyžiadali. Doložením všetkých potrebných dokumentov podľa časti A.2 súťažných podkladov - bodu 1. až 3 Podmienok účasti uchádzačov je dostatočne preukázaná schopnosť plniť predmet zmluvy v zmysle tejto súťaže.

**ODPOVEĎ:**

Verejný obstarávateľ vyhovuje Vašej požiadavke a bod 5 časti A.2 podmienky účasti uchádzačov súťažných podkladov upravuje nasledovne:

5. ĎALŠIE PODMIENKY VEREJNÉHO OBSTARÁVATEĽA

~~5.1 Overenie partnerstva v spoločnosti SAP si verejný obstarávateľ overí na webovej stránke spoločnosti SAP.V prípade, že úspešný uchádzač nebude zverejnený na oficiálnej webovej stránke spoločnosti SAP, úspešný uchádzač predloží potvrdenie výrobcu (spoločnosti SAP) vo forme aktuálneho a platného certifikátu alebo prehlásenia o partnerstve „SAP Partner Center of Expertise (PCOE)“.~~

~~5.2 Splnenie podmienky možno v čase predloženia ponuky preukázať čestným vyhlásením uchádzača alebo záujemcu, pričom doklady, preukazujúce splnenie podmienok predkladá verejnému obstarávateľovi úspešný uchádzač v čase a spôsobom, určeným verejným obstarávateľom.~~

~~5.3 Úspešný uchádzač predloží potvrdenie výrobcu (spoločnosti SAP) vo forme aktuálneho a platného certifikátu alebo prehlásenia o partnerstve „SAP Partner Center of Expertise (PCOE)“. Splnenie podmienky možno preukázať v čase predloženia ponuky čestným vyhlásením uchádzača alebo záujemcu, pričom doklady, preukazujúce splnenie podmienok predkladá verejnému obstarávateľovi úspešný uchádzač v čase a spôsobom, určeným verejným obstarávateľom.~~

5.4 Verejný obstarávateľ si vyhradzuje právo aby úspešní uchádzači, ktorí využiil inštitút možnosti preukázania splnenia podmienok účasti Jednotným európskym dokumentom aby do 5 pracovných dní po doručení výzvy na predloženie dokladov, zaslali verejnému obstarávateľovi doklady, tak ako to verejný obstarávateľ vyžadoval v oznámení o vyhlásení verejného obstarávania a v týchto súťažných podkladoch časť A.2 PODMIENKY ÚČASTI UCHÁDZAČOV.

5.5 V prípade, ak úspešný uchádzač podľa výsledku elektronickej aukcie, odstúpi od svojej ponuky v lehote viazanosti ponúk, komisia na vyhodnotenie ponúk novým vyhodnotením zostávajúcich výsledkov uskutočnenej elektronickej aukcie identifikuje úspešného uchádzača.

5.6 Podľa zákona 315/2016 Z.z. o registri partnerov verejného sektora a o zmene a doplnení niektorých zákonov musí byť uchádzač zaregistrovaný v registri partnerov verejného sektora.

Verejný obstarávateľ v súlade s § 21 ods. 4 zákona o verejnom obstarávaní pristupuje tiež primerane k predĺženiu lehoty na predkladanie ponúk:

**Lehota na predkladanie ponúk:**

Dátum a čas: 15.01.2021 10:00

**Otváranie ponúk:**

Dátum a čas: 15.01.2021 10:00